钦定古今图书集成/方舆汇编/职方典/第1420卷 > 思恩府城池考 通志
## 钦定古今图书集成/方舆汇编/职方典/第1420卷 > 思恩府城池考 通志

本府

思恩府城池　，旧在寨城山内。土官岑瑛初迁于乔利，新建伯王守仁再迁于荒田，筑自明嘉靖年间。周围三百一十二丈五尺，高二丈二尺。为门三：东鸣凤，南正思，西悦化，北无门。东、南、西三门各有瓮城。城楼四座各一间，四隅角楼四座各一间，无敌楼，共六百八十二垛。东西两河夹流，至南门交合，俨然壕堑。北面“倚山麓，无水外州县。”

武缘县城池　，明洪武二十四年建。嘉靖十二年，知县马汝颐修。万历八年，知县黄约重修。辟四门，有楼，曰《演武》，曰《丽泽》，曰“《阳和》《阜民》。”

皇清康熙三年，知县庄振徽重修，周围五百九十丈。

高一丈二尺，为门四：东阳和，西丽泽，南阜民，北威武。城楼四座各三间，窝铺一十七间，无敌楼，雉堞共一千六百五十七垛。城外周围，壕堑六百十七丈，广一丈，深七尺。

西隆州城池　新改“流官” ，规模草创，文武依山傍川民置为官舍，互相抚绥，并未建造城池。西林县城池　，建创方新，康熙六年，知县王杰“始筑城垣，周围二百八十五丈，高八尺，厚二尺五寸，开四门，置四楼，无雉堞壕堑。”

白山土司城池　，旧有城池在乔利凭山垒石头城一座，周围六十丈五尺。自明末叠遭兵燹，城池颓废，移住陇兔材，即以陇兔为司治，官民杂居。

兴隆土司城池　，初卜筑乔利惟，石砌墙垣，周围七十丈，高仅六尺。墙北一门曰“顺义。” 自明末兵变，衙门焚毁，墙垣倾颓，移入芦何城头为司治，并无城池。

定罗土司城池　，旧有石城一座，相传岑瑛所筑，即名岑瑛城。周围二百馀丈，南西二门，至今如故。但城内荒芜，无人居住。去城二十里木城头，为司治，与民杂居。

旧城土司城池　，以山为城，南北东西各径一里。山口垒石筑墙，连接障密。四山口开四门，无城楼雉堞。明永乐间，土官岑瑛所筑。东南关口石墙长二十丈，高一丈二尺。西关口石墙长八十丈，高一丈二尺。西北关口石墙长五丈，高一丈三尺。又向背深堑广长各如墙势。

下旺土司城池　：石城一座，建自明正统间。相传思恩土州官岑瑛有神术，行兵屯营所筑。正南依山为翰，惟筑东、西北三面，共一百五十丈，高六尺，无垛子。城楼开三门：东曰“古丽” ，西曰“律门” ，北曰“绍兴。”

那马土司城池　石城一座，周围七十丈，高五尺，分南北二巩，门无雉堞。城楼壕堑，名曰“周鹿城。” 后倚砦崇高岭，前绕小川。相传明正统年间，为思恩土州官岑瑛神术建筑。

都阳土司城池　，以岊皂村为司治。土属原无城，惟土筑墙，围阔六十丈，高五尺。自明末变乱，兵燹倾颓。今即其旧基，官民杂居。

古零土司城池　，自建置以来，并未修筑城池。惟于纱帽山前建立司治厂，其籓篱与民同居。安定土司城池　，原无城郭，司无定处。先卜筑于旧洲，因兵燹，废颓已久。今移地六村为司治，诛茅结屋，官民杂居。